Z A P I S N I K

 sa 08. sjednice Općinskog vijeća Općine Babina Greda održane dana 26. veljače 2022. godine u Vijećnici Općine Babina Greda sa početkom u 18:00 sati.

 NAZOČNI: Tomo Đaković, Mato Čivić, Ivan Kedačić, Marija Gregorović, Ivan Katušić, Jakob Ličanin, Mato Petričević, Violeta Gregorović, Vedrana Džoić i Zvonko Petričević.

Nenazočni: Dejan Gregić, Marko Mrkonjić.

Kasnije su došli: Josip Gregorović.

Osim članova Općinskog vijeća, nazočni su:

Općinski načelnik: Josip Krnić,
Pročelnik JUO: Tomislav Kopić - zapisničar,
Referent za financijsko – računovodstvene poslove: Jelena Grgić
Direktor Geotermalnih izvora d.o.o.: Saša Dević,
Ravnateljica Dječjeg vrtića Regoč: Vlatka Marošević,
Ravnateljica Općinske narodne knjižnice: Ivana Jurić,
Predsjednik DVD-a Babina Greda: Valentin Katušić.

 Predsjednik Općinskog vijeća otvorio je 08. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju te je predložio izmijenjeni dnevni red gdje točke 13,14,15 i 16 postaju točke dnevnog reda 2,3,4 i 5, točka 16 postaje točka 2, točka 13 postaje točka 3, točka 14 postaje točka 4, i točka 15 postaje točka 5 i kao takav je slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o usvajanju izvješća o radu Geotermalni izvori d.o.o. za 2021. godinu,
3. Donošenje Odluke o usvajanju izvješća o radu i financijskog izvješća Dječjeg vrtića “Regoč” za 2021. godinu,
4. Donošenje Odluke o usvajanju izvješća o radu i financijskog izvješća Općinske narodne knjižnice Babina Greda za 2021. godinu,
5. Donošenje Suglasnosti za Plan klasifikacijskih oznaka i brojčanih oznaka stvaratelja i primalaca akata Općinske narodne knjižnice,
6. Donošenje Odluke o izmjenama i dopunama Proračuna Općine Babina Greda za 2022. godinu,
7. Donošenje Odluke o izmjenama i dopunama Odluke o izvršavanju Proračuna Općine Babina Greda za 2022.g.,
8. Donošenje Odluke o dugoročnom zaduženju Općine Babina Greda,
9. Donošenje Odluke o izmjenama i dopunama programa gradnje objekta i uređaja komunalne infrastrukture za 2022. godinu,
10. Donošenje Odluke o usvajanju izvješća o radu općinskog načelnika za period 01.07. - 31.12.2021. godine,
11. Donošenje Odluke o utvrđivanju visine naknade na groblju u Općini Babina Greda,
12. Donošenje Odluke o izmjenama i dopunama Odluke o visini paušalnog poreza po smještajnoj jedinici,
13. Donošenje Odluke o pokretanju postupka izbora članova Savjeta mladih,
14. Donošenje Odluke o izvješću izvršenja plana gospodarenja otpadom u 2021. godini,
15. Donošenje Odluke o izvješću odbačenog otpada u 2021. godini,
16. Donošenje Odluke o izvješću o stanju zaštite od požara u 2021. godini,
17. Rješavanje prispjelih predmeta:

a) zahtjev Hrvatskog telekoma d.d., za sklapanje Ugovora o pravu građenja na k.č.br. 519/2 k.o. Babina Greda.

**Došao je Josip Gregorović u 18:02 sati.**

**Predložen Dnevni red je usvojen sa: 11 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 10 glasova „ZA“, 0 glasova „PROTIV“ i 1 glas „SUZDRŽAN“.

Točka 2.

Predsjednik Općinskog vijeća dao je na raspravu prijedlog Odluke o usvajanju izvješća o radu Geotermalni izvori d.o.o. za 2021. godinu.

Saša Dević: pozdravio je sve nazočne, te čestitao svim novoizabranim i reizabranim vijećnicima u redove općinskog vijeća, te zaželio općini što više EU projekata. Tvrtku Geotermalni izvori d.o.o. osnovali su zajedno Općina Babina Greda i Vukovarsko - srijemska županija. Ukratko je objasnio projekt Geotermlanih izvora, te predstavio set dokumenata koji su izrađeni i gdje je ishođena lokacijska dozvola, a cijeli projekt je financiran s EU sredstvima, na istome projektu Vukovarsko - srijemska županija je nositelj projekta, a Općina Babina Greda je partner. Rekao je da dokumentacija koja je izrađena iznosi 1.000.000,00 kuna. Potrebne su dvije bušotine gdje svaka iznosi 60 milijuna kuna, što je ukupno troška bušenja 120 milijuna kuna.

Josip Krnić: pozdravio je sve nazočne, te kratko se osvrnuo na projekt Geotermalnih izvora d.o.o., da je isti sveobuhvatan, i sredstva će se tražiti od EU i od stranih investitora. Zemlju na Gospodarskoj zoni Krčevine općina je dobila u vlasništvo, ali isto tako u sljedećih 5 godina mora se dovesti komunalna infrastruktura, a ista će koštati s PDV-om 500.000,00 kuna to je što se tiče projektne dokumentacije. U to ulazi cesta od 6 metara, voda, javna rasvjeta i pješačka staza. Cijena radova do Gospodarske zone Krčevine za sve navedeno iznosi od 12-15 miljuna kuna.

Saša Dević: kratko je objasnio još da ako se potvrdi bušotina i krene se u eksploataciju ta djelatnosti se mora negdje događati, a to je upravo na Gospodarskoj zoni Krčevine, te je bitno da ta zona bude opremljena sa cijelom komunalnom infrastrukturom.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu Geotermalni izvori d.o.o. za 2021. godinu, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o usvajanju izvješća o radu i financijskog izvješća Dječjeg vrtića “Regoč” za 2021. godinu.

Vlatka Marošević: pozdravila je sve nazočne, te kratko predstavila izvješće o radu i financijsko izvješće. Objasnila je početak rada Dječjeg vrtića Regoč, te je rekla da je upisano ukupno 55 djece u vrtić, i da je isti krenuo sa radom 01.09.2021. godine gdje je u početku bilo zaposleno 6 odgojitelja, te su trenutno 2 na neodređeno, a 5 na određeno radno vrijeme. Epidemiološke mjere su strogo poštivane. Dječji vrtić Regoč je sudjelovao i u adventu gdje smo imali i svoj štand. Ono što je sve planirano u programu to isto je sve i realizirano. Napomenula je da u predškoli je 26 školaraca. Rađen je i rebalans proračuna vrtića iz razloga što je isti počeo s radom u rujnu, 2021., godine, i s time je završila svoje izlaganje.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu i financijskog izvješća Dječjeg vrtića “Regoč” za 2021. godinu, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o usvajanju izvješća o radu i financijskog izvješća Općinske narodne knjižnice Babina Greda za 2021. godinu.

Ivana Jurić: pozdravila je nazočne i kratko se osvrnula na izvješća za 2021. godinu, gdje je rekla da u prethodnoj godini je bilo normalnije za raditi, jer su mjere bile prilagođene. Od pojave pandemije djeca osnovne škole nemaju naviku čitati a samim time i dolaziti u knjižnicu. Rekla je da će taj problem u ovoj godini pokušati riješiti. Općina narodna knjižnica je u prošloj godini prijavila 3 projekta na Ministarstvo kulture i sva 3 programa su odobrena te isti su provedeni uz pomoć osnivača. Za sami kraj je opet napomenula da odrasli su se vratili i čitaju dok mladi nažalost nisu.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu i financijskog izvješća Općinske narodne knjižnice Babina Greda za 2021. godinu, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Suglasnosti za Plan klasifikacijskih oznaka i brojčanih oznaka stvaratelja i primalaca akata Općinske narodne knjižnice.

Ivana Jurić: rekla je da ovaj dokument je trebao biti donesen u prosincu prošle godine, a broj je knjižnica dobila tek 14.02.2022. godine, pa se zato tek sada i donosi, a to je novi broj nakon 15 godina rada knjižnice.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Suglasnosti za Plan klasifikacijskih oznaka i brojčanih oznaka stvaratelja i primalaca akata Općinske narodne knjižnice, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o izmjenama i dopunama Proračuna Općine Babina Greda za 2022. godinu.

Josip Krnić: objasnio je zašto reblanas proračuna, ubačeno je 4.550.000,00 kuna u proračun zbog rekonstrukcije Hrvatskog doma Franjo Delić, a natječaj će biti uskoro i raspisan, troškovnik za isti projekt iznosi sa ukupnim radovima oko 8 milijuna kuna. Napomenuo je da sljedeće godine ima 100 godina DVD-a Babina Greda i NK Šokadije Babina Greda, te izrada same monografije puno košta. Za 100 godina djelovanja jedino je KUD Mijat Stojanović izradio monografiju. U proračun je uvršteno i 150.000,00 kuna za kupnju vozila i to gospodarsko vozilo koje će služiti za prijevoz timera, kosilica i ostalog materijala, te grana na reciklažno dvorište, treba razmišljati zeleni u svakom smislu voditi računa o zaštiti okoliša.

Mato Čivić: rekao je da se Odbor za financije i općinski proračun sastao dana 15.12.2022. godine, te je konstatirano da se ovakav prijedlog rebalansa stavi i na sjednicu Općinskog vijeća.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjenama i dopunama Proračuna Općine Babina Greda za 2022. godinu, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 2 glasa „SUZDRŽANA“.

Točka 7.

Predsjednik Općinskog vijeća dao je na raspravu prijedlog Odluke o izmjenama i dopunama Odluke o izvršavanju Proračuna Općine Babina Greda za 2022.g.

Mato Čivić: rekao je opet u ime Odbora za financije i općinski proračun točka je vezana za prethodnu točku.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjenama i dopunama Odluke o izvršavanju Proračuna Općine Babina Greda za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 2 glasa „SUZDRŽANA“.

Točka 8.

Predsjednik Općinskog vijeća dao je na raspravu prijedlog Odluke o dugoročnom zaduženju Općine Babina Greda.

Mato Čivić: rekao je da se Odbor za financije i općinski proračun sastao dana 15.12.2022. godine, gdje je na istome raspravljeno zaduženje općine, uvijek se izbjegavalo taj dio jer zaduženje je planirano svakako za sportsku dvoranu, te Odbro je donio Odluku da se donese takva Odluka o dugoročnom zaduženju.

Josip Krnić: kratko se osvrnuo na donošenje Odluke o dugoročnom zaduženju Općine Babina Greda, pa rekao na početku da samim otvaranjem Dječjeg vrtića Regoč opterećen je proračun općine za nekih 1.2 - 1.5 milijuna kuna, pa onda EU sredstva gdje dobijemo financiranje a ista se čekaju po cijelu godinu nakon realizacije projekta. Nakon svih plaćenih računa općina je imala na računu 1.500.000,00 kuna te ista su prenesena u 2022. godinu, a za dobiti općina ima još nekih 500.000,00 kuna. U ovom trenutku kapitalne nekretnine su nikad jeftinije. Objasnio je da su bila 2 drafta za dostavu ponuda od strane banaka, te su tri banke (HBOR, PBZ i ZABA) dostavile ponude. Sredstva neće biti na računu općine nego će ista banka isplaćivati. Godišnja rata će biti negdje oko 720.000,00 kuna, a kamata je fiksna. Za kraj je dodao da imamo i projekt kanalizacije koji ide na jesen, te niz drugih projekata i bitno je zbog toga da se općinski proračun ne opterećuje, ovo je za sada odlična ideja kazao je općinski načelnik.

Mato Čivić: napomenuo je da su ova sredstva isključivo namjenska, te se ista mogu trošiti samo za ovo što je navedeno ovdje.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o dugoročnom zaduženju Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 1 glas „SUZDRŽAN“.

Točka 9.

Predsjednik Općinskog vijeća dao je na raspravu prijedlog Odluke o izmjenama i dopunama programa gradnje objekta i uređaja komunalne infrastrukture za 2022. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjenama i dopunama programa gradnje objekta i uređaja komunalne infrastrukture za 2022. godinu, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 1 glas „SUZDRŽAN“.

Točka 10.

Predsjednik Općinskog vijeća dao je na raspravu prijedlog Odluke o usvajanju izvješća o radu općinskog načelnika za period 01.07. - 31.12.2021. godine.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu općinskog načelnika za period 01.07. - 31.12.2021. godine, te se nakon provedenog glasanja konstatira da je Odluka donesena sa
9 glasova „ZA“, 0 glasova „PROTIV“ i 2 glasa „SUZDRŽANA“.

Točka 11.

Predsjednik Općinskog vijeća dao je na raspravu prijedlog Odluke o utvrđivanju visine naknade na groblju u Općini Babina Greda.

Tomislav Kopić: rekao je da u prošloj Odluci ova stavka je izostavljena, te ju je potrebno donijeti.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o utvrđivanju visine naknade na groblju u Općini Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 12.

Predsjednik Općinskog vijeća dao je na raspravu prijedlog Odluke o izmjenama i dopunama Odluke o visini paušalnog poreza po smještajnoj jedinici.

Tomislav Kopić: objasnio je da je porezna uprava dostavila dopis u kojem traže da se čl. 3. navedene Odluke briše.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjenama i dopunama Odluke o visini paušalnog poreza po smještajnoj jedinici, te se nakon provedenog glasanja konstatira da je Odluka donesena sa
11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 13.

Predsjednik Općinskog vijeća dao je na raspravu prijedlog Odluke o pokretanju postupka izbora članova Savjeta mladih.

Tomislav Kopić: kratko je objasnio da se ponovo pokreće postupak, obzirom da na prošlom javnom pozivu nitko se nije prijavio za Savjet mladih.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o pokretanju postupka izbora članova Savjeta mladih, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 14.

Predsjednik Općinskog vijeća dao je na raspravu prijedlog Odluke o izvješću izvršenja plana gospodarenja otpadom u 2021. godini.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću izvršenja plana gospodarenja otpadom u 2021. godini, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 15.

Predsjednik Općinskog vijeća dao je na raspravu prijedlog Odluke o izvješću odbačenog otpada u 2021. godini.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću odbačenog otpada u 2021. godini, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 16.

Predsjednik Općinskog vijeća dao je na raspravu prijedlog Odluke o izvješću o stanju zaštite od požara u 2021. godini.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću o stanju zaštite od požara u 2021. godini, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 17.

Predsjednik Općinskog vijeća dao je na raspravu prijedlog rješavanje prispjelih predmeta:
a) zahtjev Hrvatskog telekoma d.d., za sklapanje Ugovora o pravu građenja na k.č.br. 519/2 k.o. Babina Greda.

Josip Krnić: ukratko je rekao da zadnji ugovor o pravu građenja je istekao, a prvi najam repetitora je bio 1.200,00 kuna mjesečno, te smo pregovarali i razgovarali da isti financiraju udruge, i do sada su plaćali 400,00 eura mjesečno a ovo je prijedlog da novi ugovor bude na 800,00 eura mjesečno. Rekao je koliko samo računa naplate od Babine Grede, a do sada ni jednoj udruzi nisu uplatili nikakva sredstva, a isto tako nisu ni pomogli ako netko nastrada primjer kada nekome izgori kuća i ostane bez krova nad glavom. Ove godine se planiraju izmjene i dopune prostornog plana Općine Babina Greda. Općina također sudjeluje sa susjednim općinama i gradom Županja na projektu izgradnje širokopojasnog interneta. Hrvatski telekom d.d. nije se očitovao do sada na naše pozive, te napomenuo je za kraj da je realna cijena 800,00 eura mjesečno za zakup repetitora.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke za sklapanje Ugovora o pravu građenja na k.č.br. 519/2 k.o. Babina Greda sa Hrvatskim telekomom d.d., te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 18:46 sati.

 Zapisničar: Predsjednik Općinskog vijeća:

 Tomislav Kopić Tomo Đaković